**Дијалог меѓу Владата и граѓанскиот сектор**

на тема

**Владеење на право, добро владеење и борба против корупција**

**Образец за пријава на иницијативи**

Почитувани претставници на граѓанските организации,

Ви благодариме за учеството во дијалогот меѓу Владата и граѓанскиот сектор на тема „Владеење на право, добро владеење и борба против корупција“, која се одржи на 25.09.2024 г. во Владата на Р.С. Македонија

Во прилог Ви доставуваме образец за пријава на иницијативи, кои се во склоп на овие теми, а за чија имплементација е потребна поддршка или соработката со Владата, односно, ресорните министерства.

Ве замолуваме, пред пополнување на овој образец за иницијативи, внимателно да ги прочитате упатствата за подготовка на одговори на прашањата, онаму каде што се дадени.

Ве молиме, пополнетиот образец доставете го до: име и адреса на примач, најдоцна до 4 октомври 2024 г. (петок).

Ви благодариме на соработката,

Влада на РСМ

**Назив на вашата организација:** Институт за европска политика - Скопје

**Адреса (улица, број, општина):** Ул. Антоние Грубишиќ 2/2, општина Центар, 1000 Скопје

**Електронска пошта (e-mail):** [contact@epi.org.mk](mailto:contact@epi.org.mk)

**Телефонски број:** 02 3280 100

**Лице за контакт (име и презиме, телефон и е-пошта):** Симонида Кацарска, 078 238 748, [simonida.kacarska@epi.org.mk](mailto:simonida.kacarska@epi.org.mk)

**Веб-страница на Вашата организација:** [www.epi.org.mk](http://www.epi.org.mk)

**Наслов на Вашата/Ваште иницијатива(и):** Одговорно, отчетно и транспарентно работење на институциите

**На која од следните области се однесува Вашата/Вашите иницијатива(и)?**

1. **Владеење на право**
2. **Добро владеење** √
3. **Борба против корупција**
4. **Реформа на јавна администрација**

**Проблеми и потреби:**

(*Идентификувајте проблем кој го адресира Вашата иницијатива(и) и на кратко, образложете го. Одговорот треба да е максимум еден пасус.)*

Има мало подобрување во споредба со претходните години и во смисла на перцепцијата на ГО, како и во проактивното информирање од страна на јавните власти. Сите институции имаат информации за опсегот на работа на своите интернет страници, како и контакт информации и графикони на организациските структури. Исто така, сите институции имаат важечки законски документи и политики, но ова не е прикажано на начин достапен до граѓаните. Истовремено, загрижува што ниту една од институциите не нуди информации за начините на кои може да соработуваат со граѓанското општество или други надворешни засегнати страни, вклучувајќи ги тука процесите на јавни консултации. Само две институции објавија годишни извештаи за 2020 г., и само една го објави буџетот за 2022 г. Општо земено, мнозинството од институциите на нивните интернет страници не ги објавија финансиските извештаи или буџети. Кога се работи за политиката за отворени податоци, забележливо е дека само половина од институциите кои беа предмет на мониторинг ја почитуваат политиката за отворени податоци.

**Објаснување на иницијативата (иницијативите):**

(*Објаснете ја Вашата иницијатива (и), поврзана со тековна политика во рамки на горенаведените области, односно, образложете што Вие предлагате со оваа иницијатива(и). Ве молиме, наведете ја надлежната институција која треба да ја спроведе иницијативата/-те. Одговорот треба да е максимум два пасуса.)*

Државните институции треба да изготвуваат и да објавуваат годишни извештаи за својата работа, а исто така треба да подготват и да објават извештаи за спроведување/реализација на нивните стратешки документи и планови. Владините извештаи треба да содржат релевантни ажурирани информации за напредокот во постигнувањето на приоритетите за членство во ЕУ и тие треба соодветно да се интегрираат во сите идни стратешки документи.

Владата треба да ги објавува дневните редови од владините седници и материјалите усвоени на нејзините седници.

**Цели и очекувани резултати:**

(*Објаснете кои се целите што ќе се постигнат доколку се спроведе предложената иницијатива(и). Објаснете кои се посакуваните или очекуваните ефекти, односно што ќе се промени доколку се спроведе предложената иницијатива(и). Одговорот треба да е максимум еден пасус.)*

Преку објавувањето на годишните и финансиските извештаи итн. јавноста има увид во работата на Владата, како и степенот на реализација на предвидените мерки во стратешките документи. Истото се однесува и на дневните редови од владините седници и она што е усвоено на истите.

**Проценка на финансиски импликации и временска рамка:**

(*Ве молиме, наведете јавни финансиски импликации за реализација на предложената иницијатива(и), т.е. проценка колку буџетски средства би биле потребни за да се спроведе Вашиот предлог. Претставете ја временската рамка на спроведување на иницијативата/-те*.)

Нема финансиски импликации.

**Начелен план за мониторинг и евалуација:**

*(Објаснете како планирате да осигурате дека иницијативата(-те) се спроведува успешно. На кратко, образложете како ќе го следите и оцените спроведувањето на Вашата иницијатива(и). Одговорот треба да е максимум еден пасус.)*

Успешноста на иницијативата ќе се следи преку соодветните објави на интернет страниците на институциите, од почетокот на консултативниот процес, а потоа и текот на самиот процес преку повратните информации.

**Дополнително образложување на иницијативата(-те) кое не е опфатено со претходните прашања:**

*(Одговорот треба да е максимум 5 пасуси.)*

Мониторот за РЈА кој го спроведува ЕПИ за оваа област е фокусиран на мерење на следните индикатори:

Првиот индикатор целосно се фокусира на перцепцијата на граѓанското општество за опсегот на правото на пристап до информации од јавен карактер и дали спроведувањето на ова право му овозможува на граѓанското општество да го остварува ова право на целисходен начин.

Во фокусот на вториот индикатор е проактивното информирање на јавноста од страна на органите на управата, особено преку следење на сеопфатноста, навременоста и јасноста на информациите дадени преку официјалните интернет страници. Вкупно 18 информации се избираат и се оценуваат според две групи на критериуми: 1) основни критериуми, вклучувајќи целовитост и дали информациите се ажурирани и 2) напредни критериуми за достапност и едноставност за употреба од страна на граѓаните. Информациите беа собрани преку официјалните интернет страници на примерок од седум органи на управата, составени од три ресорни министерства (големо, средно и мало), министерство/орган со надлежност за општо планирање и координација, институција од централната власт, орган во состав и орган на управа задолжен за давање услуги.

**Прилози (опционално):**

*(Прикачете подетални информации за предметот, целите и позадината на предложената иницијатива(и), студии и анализи што ги сметате за релевантни, итн.)*

Јулијана Караи, Ангел Мојсовски,

[Национален монитор за РЈА 2021/2022](https://epi.org.mk/wp-content/uploads/NATIONAL-PAR-MONITOR-NORTH-MACEDONIA-_-2021_2022_MK-1.pdf)